Agnes de Mille
Store norske leksikon,Kunst og estetikk,Dans,Scenisk dans,Klassisk ballett,Klassisk ballett: internasjonale kunstnere og kompanier
Agnes de Mille var en amerikansk ballettdanser og koreograf. Hun danset både med Marie Ramberts ensemble og hos Antony Tudor.
Hun debuterte med Black Ritual (1940) og fikk sitt gjennombrudd med Rodeo (1942), der hun skildrer western-miljøet gjennom ironisk bruk av amerikansk folkedans og klassisk ballett. Med dansene til Oklahoma! (1943) fornyet hun bruken av ballett i musikaler, og hun fortsatte sin suksess i sjangeren med blant annet Carousel (1945) og Brigadoon (1946). Hun koreograferte også for film og TV. Hennes seriøse hovedverk, Fall River Legend (1948), er en studie i amerikansk psyke.De Mille skrev en rekke bøker om dans i tillegg til selvbiografiene Dance to the Piper (1951) og And Promenade Home (1958). Les mer i Store norske leksikon ballett koreografi – utforming